Diari Oficial de la Generalitat Valenciana


Sumari del DOGV 824, del 13-05-1988 (1988/811111)

ORDRE de 26 d'abril de 1988, de la Conselleria de Cultura, Educació i Ciència, per la qual es regula l'obtenció del Certificat de Capacitació o el Diploma de Mestre de València en concloure els estudis en les Escoles Universitàries de Formació del Professorat.
--------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1988/04/26/(5)/dof/vci/html**

### Dades del document

Número de DOGV
:   824

Data del DOGV
:   13-05-1988

Secció del DOGV
:   DISPOSICIONS GENERALS

Número del document
:   1988/811111


Data del document
:   26-04-1988

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Anàlisi jurídica

Ordre de 26 d'abril de 1988, de la Conselleria de Cultura, Educació i Ciència, per la qual es regula l'obtenció del Certificat de Capacitació o el Diploma de Mestre de Valencià en concloure els estudis en les Escoles Universitàries de Formació del Professorat.  
La Llei 4/1983, de 23 de novembre de 1983, d'ús i Ensenyament del Valencià, estableix en el seu article 23.3 que »El Consell de la Generalitat Valenciana haurà de procurar que en els Plans d'Estudis de les Universitats i Centres de Formació del Professorat s'incloga el valencià com a assignatura, i de manera especial en aquests últims centres de manera que tots els professors, al final de la formació, tinguen un coneixement del valencià en els nivells oral i escrit en igualtat amb el que poseesquen del castellà».  
L'Ordre de 21 de maig de 1985, de la Conselleria de Cultura, Educació i Ciència, per la qual es regula el pla de reciclatge del professorat per a impartir l?ensenyament del valencià, estableix els dos cicles de reciclatge i assenyala com en posseir un professor el Certificat Oficial Universitari expedit per les Universitats col·laboradores d'haver-los cursat profitosament, la Conselleria de Cultura, Educació i Ciència els lliura, segons corresponga el Certificat de Capacitació, el Certificat d'Aptitud o el Diploma de Mestre de Valencià.  
L'esmentada Ordre de reciclatge no regula el procediment pel qual els alumnes de les Escoles Universitàries de Formació del Professorat en concloure els estudis poden obtenir el Certificat de Capacitació o el Diploma de Mestre de Valencià.  
Vistos els Plans d'Estudis de les Escoles Universitàries de Formació del Professorat ubicades a la Comunitat Valenciana, i amb referència al que estableix l'Ordre de 21 de maig de 1985.  
ORDENE:  
Article 1  
La Conselleria de Cultura, Educació i Ciència atorgarà el Certificat de Capacitació als Professors que acrediten, mitjançant el Certificat Oficial de les Escoles Universitàries de Formació del Professorat, haver cursat profitosament dos cursos de Valencià de tres hores setmanals i un curs d'alguna altra matèria impartida pel corresponent departament universitari, i tenir un domini suficient, oral i escrit, del valencià.  
Article 2  
La Conselleria de Cultura, Educació i Ciència, atorgarà el Diploma de Mestre de Valencià als Professors que acrediten, mitjançant el Certificat Oficial de les Escoles Universitàries de Formació del Professorat, haver aprovat tres cursos de valencià de tres hores setmanals i dos cursos d'altres matèries impartides pel corresponent departament universitari, i tenir un domini suficient, oral i escrit, del valencià.  
DISPOSICIONS FINALS  
Primera  
La Direcció General d'Ordenació i Innovació Educativa queda autoritzada perquè dicte les normes i disposicions adients per tal de desplegar aquesta Ordre.  
Segona  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 26 d'abril de 1988.  
El Conseller de Cultura, Educació i Ciència,   
CEBRIA CISCAR I CASABAN


Còpia Permalink ELI